《春兴 其三》
明代·黎景义

白云应长越山薇，城郭休过识者稀。

漠漠稻花资旅食，轻轻柳絮点人衣。

水边重閤含飞动，竹里衡门掩翠微。

此外俗尘都不染，岂劳西去问榰机。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。